Lalsi

Lalsi on küla Viljandi maakonnas Viljandi vallas.

Aastatel 1991–2017 (kuni Eesti omavalitsuste haldusreformini) asus küla Kolga-Jaani vallas.

Küla ümbrust nimetatakse ka Laashoone piirkonnaks (1764 ehitatud klaasikoja ehk klaashoone järgi).

Külas asuvad kultuurimälestisena kaitse all olev Lalsi Püha Nikolause kirik, arheoloogiamälestisena kaitse all olev Kivisaare asulakoht ja kalmistu, Lalsi kalmistu, Lalsi Vabadussõja mälestussammas ja Kalevipoja tool ehk Ahuoja rändrahn.

Külas tegutses aastatel 1873 kuni 1973 Lalsi kool. 1977. aastal liideti Lalsi külaga Rõika küla.

Vaata ka
 Lalsi külanõukogu
 Lalsi Vabadussõja mälestussammas

Viited

Viljandi valla külad